open-index/open-wikipedia-markdown huggingface dataset:
Teks Zalgo

**Teks Zalgo** ialah teks digital yang telah diubah suai dengan menggunakan pelbagai aksara gabungan (simbol Unicode yang biasanya digunakan untuk menindankan diakritik di atas dan di bawah huruf) untuk kelihatan seram atau glic.

Dinamakan kerana cerita creepypasta dapat dianggap sebagai pengaruh dewa , teks Zalgo telah menjadi komponen penting banyak meme Internet, dan terutamanya sebahagian daripada budaya "*surreal meme*". Format teks Zalgo juga membenarkannya digunakan untuk tujuan memusnah, sama ada sengaja atau tidak.

## Lihat juga

*Aksara Set Aksara Sejagat
*Seni glic
*Senarai creepypasta

## Rujukan
Cordyceps

***Cordyceps*** adalah suatu genus kulat jenis "berkantung" (''Ascomycota''). Sebilangan besar spesies dalam genus ini bersifat endoparasitoid yakni yang menumbuh hinggap terutamanya pada serangga dan artropod lain dan sebilangan kecil jenis lainnya adalah parasit pada kulat lain. Kulat-kulat jenis ini sering menampakkan isi lembut yang membonjol dalam banyak warna terang dari tanah atau haiwan perumah yang mencambahkannya.

Spesies-spesies genus kulat ini banyak tertumpu di timur (China, Korea, Jepun) dan selatan (Nepal, Bhutan,  Vietnam dan Thailand) benua Asia sebanyak kira-kira 600 jenis dengan kepelbagaian genetik spesies paling kuat didapati di hutan-hutan subtropika dan tropika lembap.

## Biologi
Apabila kulat *Cordyceps* menyerang haiwan yang dijangkiti, miselium kulat meliputi badan perumah sehingga mengurai resap nutrisi badan ini menggantikan tisu perumah sementara "buah" berbentuk silinder atau mencabang iaitu askokarp mula tumbuh melonjong (memberi nama kepada kulat ini gabungan kata-kata Yunani *επενδυλη kordýlē*, "belantan", dan *κεφαλή cephali* "kepala"). Askokarp-askokarp ini mengandungi askus membiakkan sel-sel spora berupa benang yang biasanya mudah pecah.

## Kegunaan
Cordyceps digunakan dalam perubatan tradisional Cina, tetapi tidak ada bukti saintifik bahawa penggunaannya mempunyai kesan klinikal terhadap penyakit manusia. 

## Rujukan
Khodi (penyanyi)

**Seri Khodijah Kamarul Bahrin**, atau lebih dikenali dengan **Khodi** (lahir 14 November 2002 di Kuala Lumpur, Malaysia) ialah seorang penyanyi wanita Malaysia. Khodi mula meraih kejayaan komersial menerusi single sulungnya, "Ke Mana" pada 2019, namun paling dikenali menerusi penyertaannya dalam rancangan TV realiti TV3, *[[Lagu Cinta Kita]]* musim kedua.

## Kerjaya
Khodi mula membuat persembahan secara suka-suka pada usia 8 tahun, kemudian membuat persembahan pentas pada usia 10 tahun. Beliau melancarkan lagu sulungnya, "Ke Mana" pada November 2019, hasil ciptaan pasangan kembar, Amzar dan Amsyar di bawah nama Razqa.

Pada 25 Februari 2020, Khodi bersama Aisha Retno dan Sandra Dianne menjayakan persembahan di Showcase 3 Souls yang berlangsung di Loud Speaker Family Karaoke, Puchong.

Khodi kemudian menyertai rancangan realiti *[[Lagu Cinta Kita]]* musim kedua (LCK2) di TV3 yang mana beliau berpasangan dengan Muhaimin. Selepas tamat rancangan itu, beliau melancarkan single keduanya, "Lenggang" pada Februari 2021. Khodi kemudian melancarkan single ketiganya, "Dia Bagiku" pada April 2021, ia menjadi lagu tema drama *[[Single Terlalu Lama]]* arahan pelakon Ungku Ismail Aziz.

## Bakat
Gaya muzik Khodi ialah R&B, jaz dan soul. Beliau juga memetik penyanyi senior Sheila Majid dan Dayang Nurfaizah sebagai inspirasi dan pengaruh. Khodi pernah menyatakan bahawa Siti Nurhaliza tidak mempunyai impak muzik terhadapnya dan tidak menyumbang kepada gaya muziknya.

## Kehidupan peribadi
Khodi dilahirkan dan dibesarkan di Kuala Lumpur. Beliau ialah penuntut jurusan Diploma Muzik di Akademi Seni Budaya dan Warisan Kebangsaan (ASWARA).

## Diskografi

## Filemografi

### Drama

### Televisyen

## Rujukan

## Pautan luar
* 
*
Tahu Sama Tahu (filem)

**Tahu Sama Tahu** adalah merupakan sebuah filem dari Indonesia yang diarahakan oleh pengarah Jopi Burnama yang telah diterbitkan pada tahun 1986. Filem ini dibintangi oleh Ray Sahetapy, Ida Iasha, Zainal Abidin, Eva Arnaz, Anna Tairas, Doyok Sudarmaji, Nani Wijaya dan ramai lagi.

## Sinopsis
Harry (Ray Sahetapy) telah diterima bekerja di syarikat Sungkowo (Zainal Abidin) berkat dengan bantuan bapa saudaranya dan rakan sekolahnya, Tina (Eva Arnaz), Emerdan dan Anna (Anna Tairas). Kerana Sungkowo adalah orang yang konservatif, suka orang yang berkumis dan sangat menekankan disiplin, Harry kemudian menyamar menjadi sebagai orang yang sama seperti Sungkowo inginkan. Penyamarannya terbongkar ketika Sungkowo melihat dia menari disebuah kelab malam. Oleh disebabkan itu, untuk menutup rahsia penyamarannya daripada terbongkar, Harry kemudian mengaku bahawa yang dilihat Sungkowo itu adalah adik kembarnya, Herman. Harry kemudian mengatakan bahawa Herman pandai bermain piano. Sungkowo yang berminat ingin mengetahui tentang Herman akhirnya bertemu Herman yang kemudiannya menjadi guru piano kepada anak gadisnya, Indah Sari (Ida Iasha). Herman dan Indah akhirnya saling jatuh cinta.

## Pelakon
* Ray Sahetapy sebagai Harry / Herman
* Ida Iasha sebagai Indah Sari
* Zainal Abidin sebagai Sungkowo
* Eva Arnaz sebagai Tina
* Anna Tairas sebagai Anna
* Doyok Sudarmaji sebagai Doyok
* Nani Wijaya sebagai Sosia

## Rujukan
Trufel

**Trufel** () ialah sporokarpa bagi banyak spesies kulat askus genus *[[Tuber]]* yang tumbuh di bawah tanah. Banyak jenis kulat lain diklasifikasikan sebagai trufel termasuk *[[Geopora]]*, *[[Peziza]]*, *[[Choiromyces]]*, *[[Leucangium]]* dan lebih dari seratus genus yang lain; genus-genus ini tergolong dalam kelas Pezizomycetes dan ordo Pezizales. Kulat ini tumbuh rapat dengan akar pokok perumah dan sporanya disebarkan melalui haiwan-haiwan yang memakannya.

Kulat ini mempunyai peranan ekologi yang penting dalam kitaran nutrien dan daya tahan kemarau. Ia juga bermanfaat kepada manusia sebagai suatu bahan makanan yang mengeluarkan perisa dalam masakan tertentu yang mampu mencapai harga mahal.

## Ekologi
Miselium truffel membentuk hubungan simbiotik dengan beberapa spesies pokok melalui penempelan termasuk pada akar pokok bic, birch, hazel, hornbeam, oak, pain, dan poplar. Kulat ektomikorizom mutualistik seperti trufel memberikan nutrien berharga kepada tumbuhan sebagai ganti karbohidrat, bahkan kulat jenis ini tidak mempunyai keupayaan untuk bertahan hidup di dalam tanah tanpa perumah seperti trufel.

Spesies trufel tertentu seperti *Tuber* lebih suka tanah neutral atau alkali bersaliran baik dengan kandungan tanah liat atau kapur yang secukupnya. "Buah-buah" kulat ini boleh tumbuh sepanjang tahun bergantung kepada spesies dan dapat ditemukan tertanam dalam tanah atau timbunan daun mati; bahkan sebilangan besar biojisim kulat terdapat pada lapisan humus tanah.

## Rujukan
New Order

**New Order** ialah sebuah kumpulan rock Inggeris yang dibentuk pada tahun 1980 oleh Bernard Sumner, Peter Hook dan Stephen Morris. Kumpulan ini terbentuk selepas pembubaran Joy Division berikutan pembunuhan diri penyanyi utamanya Ian Curtis; mereka disertai oleh Gillian Gilbert pada akhir tahun sama.

Penerapan gaya muzik post-punk dengan unsur-unsur elektronik dan tarian dalam muzik mereka menjadikan mereka salah satu kugiran yang paling terkenal dan berpengaruh pada tahun 1980-an.

## Keanggotaan
**Ahli semasa**
* Bernard Sumner – vokal utama, gitar, keyboard, programming (1980–1993, 1998–2007, 2011–kini)
* Stephen Morris – dram, perkusi, keyboard, programming (1980–1993, 1998–2007, 2011–kini)
* Gillian Gilbert – keyboard, gitar, programming (1980–1993, 1998–2001, 2011–kini)
* Phil Cunningham – gitar, keyboard, electronic percussion (2001–2007, 2011–kini)
* Tom Chapman – bass, keyboard (2011–kini)

**Bekas ahli**
* Peter Hook – bass, electronic percussion, vocals, keyboards, programming (1980–1993, 1998–2007)

## Diskografi

* *[[Movement (New Order album)|Movement]]* (1981)
* *[[Power, Corruption & Lies]]* (1983)
* *[[Low-Life]]* (1985)
* *[[Brotherhood (New Order album)|Brotherhood]]* (1986)
* *[[Technique (album)|Technique]]* (1989)
* *[[Republic (album)|Republic]]* (1993)
* *[[Get Ready (New Order album)|Get Ready]]* (2001)
* *[[Waiting for the Sirens' Call]]* (2005)
* *[[Lost Sirens]]* (2013)
* *[[Music Complete]]* (2015)

## Rujukan

## Pautan luar
* 
* New Order Online – Laman web peminat
Neuordnung

***Neuordnung*** (dalam bahasa Jerman bermaksud "Perintah Baharu" atau "Orde Baharu", ) adalah dasar politik yang dikembangkan Jerman Nazi untuk ditetapkan ke atas kawasan-kawasan taklukan dan diperintah rejim tersebut. Pendirian ini telah lama dimulakan sebelum meletusnya Perang Dunia Kedua, namun rancangan ini mula diberi perhatian secara terbuka berikutan ucapan Adolf Hitler pada 1941:

Di sisi lain, orde tersebut menjunjung pembentukan pendirian kauman pan-Jerman yang disusun menurut fahaman Nazi untuk mewujudkan suatu fahaman ketuanan bangsa unggul Arya-Nordik, peluasan wilayah besar-besaran terhadap Eropah Timur melalui kolonisasinya dengan para pemukim berbangsa Jerman, pembasmian kaum-kaum Yahudi dan kaum lainnya yang dianggap "tak layak hidup". dan penghapusan, pengusiran atau perhambaan terhadap sebahagian besar orang-orang Slav dan kaum lainnya yang dianggap "bawahan". Tujuan Jerman Nazi meluaskan wilayah secara agresif menjadi salah satu sebab Perang Dunia Kedua yang paling berpengaruh.

Para sejarawan masih berselisih soal tujuan mutlaknya, ada beberapa pihak yang yakini bahawa perintah tersebut hanya terbatas kepada penguasaan Jerman ke atas benua Eropah, sementara yang lainnya menyatakan bahwa orde tersebut merupakan sebuah wadah untuk penaklukan dunia berikutnya dan pendirian pemerintahan dunia di bawah kekuasaan Jerman.

## Rujukan

## Bacaan tambahan
* Evans, Richard J. *The Third Reich at War* (2009) pp 321–402
* 
* Fritz, Stephen G. *Ostkrieg: Hitler's War of Extermination in the East* (2011)
* Longerich, Peter. *Heinrich Himmler: A Life* (2012)
* Lund, Joachim. "Denmark and the 'European New Order', 1940-1942," *Contemporary European History,* (2004) 13#3 pp 305–321,
* Mazower, Mark. *Hitler's Empire: How the Nazis Ruled Europe* (2009)
* Mazower, Mark. "Hitler's New Order, 1939-45," *Diplomacy and Statecraft* (1996) 3#1 pp 29–53,
* Snyder, Timothy. *Bloodlands: Europe Between Hitler and Stalin* (2010)
Taman Sungai Dua Utama

**Taman Sungai Dua Utama**, ialah sebuah kawasan petempatan yang terletak di Butterworth dalam Daerah Seberang Perai Utara, Pulau Pinang, Malaysia. Poskod bagi Taman Sungai Dua Utama ialah 13800. phasa 4 sebanyak 69  unit rumah teres telah diduduki pada tahun 2023. Phasa kelima sebanyak 73 unit rumah teres dan 23 unit rumah kedai sedang dalam process pembangunan dan dijangka siap 2027

## Geografi
Taman Sungai Dua Utama merupakan salah satu kawasan petempatan yang terletak di Mukim 16, Daerah Seberang Perai Utara dalam negeri Pulau Pinang. 

## Lihat juga
* Mukim 16

## Rujukan


## Pautan luar
* Taman Sungai Dua Utama di Peta Google
Askomikota

**Ascomycota** adalah filum atau divisi alam kulat terdiri daripada spesies-spesies yang mampu menghasilkan spora dari bahagian pembiakan seksual yang berbentuk seperti kantung (*[[Askus|ascus]]*). Filum ini merupakan cabang alam kulat terbesar dengan sebanyak 64,000 spesies yang diketahui tersebar di seluruh dunia.

## Ciri
Di antara Ascomycota ada yang bersel tunggal, bersel banyak membentuk miselium dan ada pula yang membentuk tubuh buah.

Ascomycota dapat membiak secara seksual mahupun aseksual. 

### Pembiakan aseks
Reproduksi aseksual dapat dilakukan dengan pembentukan konidium, fragmentasi, dan pertunasan.

Konidia dan konidiofor yang beragam kadang berkembang dalam sporokarp aseksual dengan ciri yang berbeza (mis. acervulus, pycnidium, dan sporodochium).

## Hubungan dengan manusia

### Pemanfaatan
Kulat-kulat divisi ini ada ciri yang dimanfaatkan manusia dalam pembuatan makanan khususnya dalam penapaian bahan mentah kepada produk akhir dengan sifat diingini. Ragi (*[[Saccharomyces]] cereviceae*) digunakan utama dalam pembuatan roti dan minuman beralkohol glukosa berasaskan bijirin begitu juga dengan *[[Saccharomyces ellipsoideus]]* untuk pembuatan wain dari anggur dan *[[Saccharomyces tuac]]* untuk menapai nira kelapa menjadi air tuak.

Kula-kulat askus juga berperanan dalam pengolahan kacang soya kepada beraneka bahan makanan: *Neurospora sitophila* merupakan bahan "kapang" menapai dalam pembuatan oncom yang popular dalam masakan Jawa manakala *[[Aspergillus wentii]]* digunakan untuk mengubah kanji dan selulosa kacang sama menjadi glukosa dalam pembuatan kicap dan taucu. Trufel putih yakni *[[Tuber magnatum]]* yang paling didambakan dalam masakan Barat sehingga mencecah harga mahal hasil permintaan tinggi turut tergolong dalam alam ini.

*[[Phaeoacremonium parasitica]]* hinggap membiak pada kayu beberapa jenis gaharu yang bertindak balas merembeskan resin berbau harum.

## Rujukan
Laluan Persekutuan Malaysia 361

**Jalan Lama Bukit Putus** atau dikenali sebagai **Laluan Persekutuan Malaysia 361** ialah laluan persekutuan yang terletak di Negeri Sembilan, Malaysia menghubungkan daerah Seremban dan daerah Kuala Pilah. Destinasi utamanya ialah Bukit Putus.

Jalan ini dibina pada zaman British sekitar tahun 1920-an. Pada Julai 2014, jalan ini digazetkan dari Laluan Persekutuan Malaysia 51 kepada Laluan Persekutuan Malaysia 361. Kod Laluan Persekutuan 51 telah diberikan kepada jalan raya baharu Seremban-Kuala Pilah. 

## Ciri-ciri
Jalan Lama Bukit Putus mempunyai sebanyak 32 selekoh yang tajam. Ia juga mempunyai jalan yang sempit dan tiada kemudahan elektrik seperti lampu jalan yang menyebabkan jalan ini gelap sepanjang malam. Jalan Lama Bukit Putus dikelilingi dengan hutan dan bergaung yang dikatakan "keras" oleh pengguna jalan raya yang melalui jalan tersebut.

## Senarai persimpangan

## Rujukan
Pengguguran di Botswana

**Pengguguran di Botswana** hanya sah jika pengguguran itu akan menyelamatkan nyawa seseorang wanita itu, jika kehamilan membahayakan kesihatan fizikal atau mental wanita, atau jika itu adalah akibat dari rogol atau sumbang mahram. Di Botswana, pengguguran yang memenuhi syarat ini mesti dilakukan dalam  tempoh 16 minggu pertama kehamilan di hospital kerajaan dan mesti mendapat persetujuan dari dua pakar perubatan.

## Kesan
### Undang-undang pengguguran yang terhad
Walaupun wanita di Botswana diakui memiliki beberapa akses yang terbaik untuk pengguguran di Sub-Sahara Afrika kerana pengecualian ini, banyak wanita masih menggunakan pengguguran yang tak selamat dan pengguguran yang disebabkan oleh diri sendiri, yang biasanya boleh menyumbang kepada kematian si ibu.

### Sosiobudaya
Di Botswana, banyak keluarga masih mengamalkan kebiasaan lobolo, di mana seorang lelaki membayar keluarga wanita untuk menjadikannya sebagai pengantin perempuan. Ini telah menetapkan harapan bahawa suami telah membayar dan memiliki tubuh isteri, termasuk hak pembiakan mereka. Walaupun sentimen ini boleh menyebabkan kehamilan yang disebabkan oleh perbuatan merogol, hospital dan klinik tidak mungkin menyetujui kes-kes rogol perkahwinan unruk membenarkan pengguguran, kerana norma budaya menunjukkan bahawa suami berhak ke atas tubuh isteri mereka.

## Rujukan
Mosasaurus

***Mosasaurus*** (/ ˌmoʊzəˈsɔːrəs /; "kadal Sungai Meuse") adalah genus jenis mosasaurs, sekumpulan reptilia skuadat air yang pupus. Ia hidup dari sekitar 82 hingga 66 juta tahun yang lalu semasa peringkat Campanian dan Maastrichtian pada Zaman Kapur Akhir. Fosil-fosil terawal yang diketahui oleh sains ditemui sebagai tengkorak di sebuah kuari kapur berhampiran bandar Maastricht Belanda pada akhir 1700-an, yang pada mulanya dianggap tulang buaya atau ikan paus. Satu tengkorak yang ditemui sekitar tahun 1780, dan yang dirampas semasa Perang Revolusi Perancis kerana nilai saintifiknya dan diangkut ke Paris, terkenal dijuluki "binatang besar Maastricht". Pada tahun 1808, naturalis Georges Cuvier menyimpulkan bahawa ia tergolong dalam kadal laut raksasa yang mempunyai persamaan dengan memantau kadal tetapi sebaliknya tidak seperti haiwan yang diketahui hari ini. Konsep ini revolusioner pada masa itu dan membantu menyokong idea kepupusan yang sedang berkembang. Walau bagaimanapun, Cuvier tidak menetapkan nama saintifik untuk haiwan baru; tugas ini diselesaikan oleh William Daniel Conybeare pada tahun 1822 ketika dia menamakannya *Mosasaurus* dengan merujuk kepada asal usulnya dalam simpanan fosil di dekat Sungai Meuse; Oleh itu, namanya adalah portmanteau yang berasal dari kata-kata Mosa (terjemahan Latin untuk Sungai Meuse yang melewati Gunung Saint Peter) dan saurus (romanisasi dari σαῦρος Yunani Kuno, yang bermaksud "kadal"). Hubungan antara *Mosasaurus* dan reptilia moden kontroversial dan para saintis terus memperdebatkan sama ada saudara terdekatnya adalah kadal pemantau atau ular.

Tafsiran tradisional telah menganggarkan panjang maksimum *Mosasaurus* hingga 17,6 meter (58 kaki), menjadikannya salah satu genera mosasaur terbesar.
Victory Boxing 2

***Victory Boxing 2*** rilis di Jepun sebagai  dan ***Contender*** di wilayah Amerika Utara ialah sebuah permainan video olahraga, dibangunkan oleh Victor Interactive Software. Rilis eksklusif untuk PlayStation.
The Queen Returns (siri TV)

***The Queen Returns*** (Bahasa Korea: *공주가 돌아왔다 / Gongjuga Dolawatda*) merupakan sebuah drama Korea Selatan yang diterbitkan pada tahun 2009 dan disiarkan di saluran KBS2 bermula pada 14 Spetember 2009, bersiaran pada setiap hari Isnin dan Selasa pada jam 9:55 malam.

## Sinopsis
Cha Do-kyung adalah "gadis itu" dan menjadi pusat perhatian selama zaman sekolahnya. Berkat penampilan dan latar belakang keluarga yang mewah, dia dikelilingi oleh banyak pelamar dan pengagum. Sebaliknya, Jang Gong-shim, teman Do-kyung, yang selalu ketinggalan jauh dari Do-kyung dalam setiap aspek merasa lebih rendah darinya ketika dewasa. Namun, pendirian Do-kyung satu malam dengan Bong-hee, teman lelaki Gong-shim ketika itu, menyebabkan kehamilan yang tidak diingini dengan anak kembar. Perkahwinan berikutnya Do-kyung dan Bong-hee menjadikan kedua wanita itu menjalani kehidupan yang sangat berbeza.

Do-kyeong menjadi suri rumah biasa sementara mengkhianati Gong-shim yang pergi ke luar negara untuk melanjutkan pelajarannya menjadi selebriti yang mungkin merupakan nasib Do-kyeong. Keadaan mereka yang terbalik menjadikan mereka saling bertentangan dan akhirnya mereka bertengkar dengan Hyun-woo yang pernah menyukai Do-kyeong ketika masih muda. Terkoyak di antara kedua wanita itu, adakah Hyun-woo akan berpegang pada cinta pertamanya yang menjadi isteri lelaki lain atau akankah dia memutuskan untuk menikahi Gong-shim, anak itik buruk itu berubah menjadi angsa yang cantik? Adakah usaha Kong-sim untuk memenangi hati Hyun-woo akan berjaya?

## Pelakon
;Watak utama
* Hwang Shin-hye sebagai Jang Gong-shim
* Oh Yun-soo sebagai Cha Do-kyung
* Lee Jae-hwang sebagai Kang Hyun-woo
* Tak Jae-hoon sebagai Na Bong-hee (suami Do-kyung)

;Watak tambahan
* Park Tam-hee sebagai Chae Joo-hee
* Son Eun-seo sebagai Kim Ye-na
* Oh Seung-yoon sebagai Na Sun-nam (anak sulung Do-kyung, kembar Sun-nyu)
* Seo Hye-jin sebagai Na Sun-nyu (puteri sulung Do Kyung, kembar Sun Nam)
* Choi Won-hong sebagai Na Sun-woong (anak bongsu Do Kyung)
* Oh Young-shil sebagai Na Bong-sun (kakak ipar Do Kyung)
* Ji Sang-ryul sebagai guru Tarian Taman
* Song Dae-kwan sebagai Guru Yong
* Kim Dong-kyun sebagai Jin Seop
* Kim Ah-ron sebagai Chan Yeong
* Son Jong-bum sebagai Sang Ki
* Ahn Moon-sook 
* Kim Sung-hoon 
* Goo Jung-rim 
 
;Penampilan khas
* Jun Moo-song sebagai Pengerusi Kang
* Kim Dan-bi sebagai Gong-shim (remaja)
* Do Ji-han sebagai Bong-hee (remaja)

## Rujukan
Bintang berubah

**Bintang berubah** () atau juga dikenali sebagai **bintang boleh ubah** () merupakan bintang yang kelihatan berubah-ubah kecerahannya seperti yang dilihat dari Bumi (magnitud ketaranya).

Perubahan ini mungkin disebabkan oleh perubahan cahaya yang dipancarkan atau objek yang menghalang cahaya, jadi bintang berubah diklasifikasikan sebagai:

* **Bintang berubah intrinsik**: kilauannya memang berubah-ubah; misalnya, kerana bintangnya kembang kecut secara berkala.
* **Bintang berubah ekstrinsik**: perubahan kecerahan disebabkan oleh perubahan jumlah cahaya yang dapat mencapai Bumi; misalnya, kerana bintangnya kadang-kadang ditutup oleh jasad yang mengitarinya.

Kebanyakan bintang mempunyai sekurang-kurangnya beberapa variasi kilauan: misalnya, keluaran tenaga Matahari kita berubah dalam sekitar 0.1% sepanjang kitaran suria 11 tahun. 

## Rujukan
Gliese 163

**Gliese 163** merupakan bintang kerdil merah M3.5V yang terletak di buruj Todak, 49 tahun cahaya (15.0 pc) dari matahari. Koordinatnya di langit malam adalah jarak hamal 04h 9m 16s dan keserongan -53°22'. Magnitud visualnya 11.8 dan magnitud mutlaknya 10.9. Nama katalog najam lain baginya termasuk HIP 19394 dan LHS 188.

## Sistem planet

Pada bulan September 2012, ahli astronomi yang menggunakan instrumen HARPS mengumumkan penemuan dua planet yang mengorbit Gliese 163. Salah satu planetnya, Gliese 163 c dengan jangka masa orbit 26 hari, dan jisim minimum 6.9 kali jisim Bumi, dianggap berkemungkinan terletak di zon boleh didiami, tetapi lebih panas daripada Bumi, dengan suhu 60°C dan kesipian orbit 0.03. Turut diumumkan planet kedua, Gliese 163 b, dengan tempoh kitaran orbit 9 hari, tetapi didapati terlalu panas untuk didiami. Bukti juga dijumpai untuk planet ketiga yang mengorbit lebih jauh daripada c dan b. Pada bulan Jun 2013, disimpulkan bahawa sekurang-kurangnya tiga planet sedang mengorbit di sekitar bintang ini dengan kemungkinan terdapat planet keempat. Dalam makalah yang diserahkan kepada arXiv pada bulan Jun 2019, Gliese 163 didapati memiliki lima planet.

## Rujukan
Senarai negara-negara mengikut risiko kematian akibat penyakit tidak menular

Ini **senarai negara-negara mengikut risiko kematian akibat penyakit tidak berjangkit** seperti penyakit jantung, barah, kencing manis atau penyakit pernafasan kronik antara usia 30 dan 70 mengikut terbitan Pertubuhan Kesihatan Sedunia pada tahun 2008. Mengira risiko kematian akibat penyakit tidak berjangkit adalah penting untuk menilai tanggungan kematian disebabkannya dalam suatu kependudukan.

Jadual hayat yang menyatakan kadar kematian daripada semua punca mengikut usia dan jantina bagi Negara-negara Ahli WHO dibangunkan mengguna data pendaftaran kematian, sistem pendaftaran sampel (India, China) dan data kematian kanak-kanak dan dewasa daripada banci dan penyelidikan yang sedia ada.

Taburan punca kematian dianggar berdasarkan data pendaftaran kematian dan data daripada kajian epidemiologi berasaskan penduduk, daftar penyakit dan sistem penyata untuk punca-punca kematian yang terpilih. Punca kematian untuk kependudukan tanpa data pendaftaran kematian yang boleh digunakan dianggar dengan model punca kematian bersama dengan data daripada kajian epidemiologi berasaskan penduduk, daftar penyakit dan sistem penyata.

## Tangga 2015 WHO

## Lihat juga

* Penyakit tidak berjangkit
* Senarai negara-negara mengikut jangka hayat

## Rujukan
Izzmad Harun

**Izzmad Harun** (lahir **Muhammad Hazwan Harun**; 15 November 1994) ialah seorang penyanyi lelaki Malaysia. Beliau terkenal dengan lagu-lagu nyanyiannya seperti "Cinta Di Hujung Dedaun" dan "Bulan Bintang".

## Kerjaya
Izzmad memulakan kerjaya muziknya selepas menyertai pelbagai pertandingan termasuk Karaoke Jelajah Pulau Pinang dan ujibakat di bawah penilaian pimpinan Orkestra RTM, Ismail Ahmad Nawab. Bermula dari situ, beliau ditawarkan merakamkan single bertajuk "Cinta Di Hujung Dedaun" yang bergenre pop balada hasil karya Amar Mahsuri, Mie Kuarters dan Man Ikhman. Beliau kemudian melancarkan album EP senama yang memuatkan sebanyak 8 lagu, dan menerima sentuhan daripada Rosli Selasih dan Nira Aria. Beliau melancarkan single ke-11, "Bisa Pertama" pada Disember 2018. Izzmad juga berjinak-jinak dalam bidang lakonan selepas bakatnya dicungkil oleh Shuhaimi Lua Abdullah dan pernah membintangi beberapa drama dan telefilem seperti *Jangan Ambil Botol Itu* dan *Isteri Untuk Abang Long*.

## Kehidupan peribadi
Izzmad dilahirkan dan dibesarkan di Teluk Intan, Perak dan merupakan anak ketiga daripada empat beradik. Adik bongsunya, Nur Hazwana memiliki status Orang Kurang Upaya (OKU) yang menghidap penyakit saraf air kepala tersumbat.

## Diskografi

## Rujukan

## Pautan luar
* 
*
Kabupaten Banjar

**Kabupaten Banjar** merupakan sebuah Daerah Tingkat II di provinsi Kalimantan Selatan, Indonesia.

## Lihat juga

* Bahasa Banjar
* Kerajaan Banjar
* Rumah Banjar
* Lagu Banjar
* Tari Banjar
* Suku Banjar

## Rujukan
I Like You (siri TV)

***I Like You*** (Bahasa Korea: *너 라서 좋아; RR: Naeraseo Joh-ah*) adalah siri televisyen Korea Selatan 2012 yang dibintangi oleh Yoon Hae-young, Yoon Ji-min, Lee Jae-hwang dan Park Hyuk-kwon. Ia disiarkan di SBS bermula 03 September 2012 hingga 15 Februari 2013, pada hari Isnin hingga Jumaat pada pukul 8:30 pagi untuk 117 episod.

## Sinopsis
Drama ini mengisahkan tiga wanita yang bersatu semula untuk pertama kalinya setelah meninggalkan sekolah menengah lapan belas tahun sebelumnya. Pada usia 30-an, wanita-wanita itu menghadapi cabaran sukar dalam kehidupan peribadi dan romantis mereka.

## Pelakon
* Yoon Hae-young sebagai Kang Jin-joo
* Yoon Ji-min sebagai Yang Soo-bin
* Lee Jae-hwang sebagai Seo Ji-hwan
* Park Hyuk-kwon sebagai Chun Myung-hwan
* Ra Mi-ran sebagai Yoon Gong-ja
* Kwon Hyung-joon sebagai Gi Se-nam
* Song Ok-sook sebagai Ma Joo-hee
* Yu Ji-in sebagai Go Ae-rang
* Choi Da-in sebagai Chun Eun-byul
* Jeon Jin-seo sebagai Seo Tae-yang
* Ahn Suk-hwan sebagai Jack Black
* Lee Jong-nam sebagai Na Jung-ja
* Jo Hee-bong sebagai Ma Do-yo
* Kang Ki-hwa sebagai Uhm Hye-ra
* Geum Bo-ra sebagai Ibu Mertua Gong-ja 
* Bae Sung-woo sebagai Je-bi
* Kim Seung-gi 
* Kang Seo-eun 
* Heo Jung-eun

## Rujukan
Kuali

**Kuali** () adalah alat berupa bekas besi berbentuk bulat mencembung mungkum di dasar yang digunakan untuk tujuan memasak; ia terdapat di bahagian-bahagian Timur, Selatan dan Tenggara benua Asia. Alat ini digunakan dalam pelbagai cara memasak termasuk menggoreng (baik cara kacau, tohor atau celur), mengukus, merebus didih atau carak, menumis reneh, membakar, merendidih, membuat sup, menyalai dan memanggang.

## Peristilahan
Kuali meminjam dari perkataan  *kuvaḷai* yang bermaksud "bekas bermulut besar"; ia turut terserap dalam banyak bahasa Nusantara yang mengungkapkan objek sama atau lebih kurang seperti *kuwali* ꦏꦸꦮꦭꦶ dalam bahasa Jawa, *kawali* ᜃᜏᜎᜒ dalam bahasa Tagalog dan *kawalik*  dalam bahasa Suluk.

Kuali yang lagi bersaiz besar disebut sebagai **kawah** (), ia sewarisan dengan perkataan bahasa Kapampangan *kawa* merujuk kepada bekas besar sama turunan kata akar **kawaq* dalam bahasa Proto-Melayu-Polinesia Barat.

## Pembuatan

Kuali-kuali moden lazim diperbuat dari keluli karbon dan besi tuang; keluli karbon paling dipilih kerana kos yang murah berbanding bahan-bahan mentah lain, ringan diangkat, mampu mengalirkan haba dengan cepat serta tahan lasak. Kuali juga boleh ditukangkan dari aluminium, namun mudah kehilangan haba yang terolak.

Pemegang kuali muncul dalam dua bentuk:

* gelung: ditukangkan seakan "bertelinga" diperbuat daripada besi, kayu atau plastik, kuali jenis ini didapati di selatan tanah besar China
* berbatang: dikimpalkan pada bekas dasar, lebih lazim di bahagian utara Tanah Besar.

## Nota


## Rujukan
Penembakan Markas Besar Polri 2021

Pada 31 Mac 2021, sekitar jam 16:30 Waktu Indonesia Barat (UTC+7), satu penembakan terjadi di ibu pejabat Kepolisian Negara Republik Indonesia di Jakarta Selatan, Jakarta, Indonesia. Seorang penyerang wanita menyerang ibu pejabat polis dengan pistol dan ditembak mati setelah melepaskan beberapa das tembakan. Penembakan itu berlaku tiga hari selepas pengeboman katedral di Makassar.

## Serangan
Serangan itu melibatkan dua penyerang yang memasuki premis ibu pejabat polis dengan menggunakan pistol. Penyerang lelaki memakai thawb hitam sementara penyerang wanita memakai abaya hitam dengan tudung biru. Yang terakhir ditembak mati ketika memasuki tempat letak kereta tetapi yang pertama dapat melarikan diri dari tempat kejadian. Pistol yang digunakan oleh penyerang didapati sebagai senapang udara, dan dimuat dengan pelet besi.

## Pelaku
Penyerang wanita itu dikenal pasti oleh polis sebagai penduduk Ciracas, Jakarta Timur. Dia merupakan seorang bekas pelajar universiti swasta di Depok dan berhenti belajar sekitar 2015. Dia aktif di kelab menembak senapang udara tempatan dan dilatih untuk menggunakan senjata udara tetapi tidak berlesen dan tidak terlatih untuk menembak senjata api. Selain itu, dia bukan ahli Persatuan Menembak Sasaran dan Berburu Seluruh Indonesia di mana keahlian adalah wajib untuk mendapatkan lesen senjata api.

Ketua Polis Negara, Jeneral Listyo Sigit Prabowo mengatakan bahawa penyerang merupakan seorang 'serigala tunggal' yang berkaitan dengan Daesh. Penyerang telah meninggalkan kenyataan di mana dia meminta maaf kepada keluarganya, menyatakan kesediaannya untuk mati sebagai seorang syahid untuk Islam, dan kebencian dan kebenciannya yang mendalam terhadap perkara-perkara yang dianggap tidak Islamik, seperti institusi, ideologi, dan sistem politik Indonesia, serta bank, dan bekas gabenor Jakarta yang dihukum karena menghina Islam Basuki Tjahaja Purnama. Kenyataannya juga termasuk manifesto jihad pendek.

## Reaksi
Selepas penembakan itu, Kepolisian Negara meningkatkan keselamatan di kawasan itu. Keamanan juga ditingkatkan di istana Presiden iaitu Istana Negara.

Komite Kepolisian Negara, sebuah badan penasihat Presiden mengenai hal ehwal polis, mengkritik Kepolisian Negara atas serangan itu. Pengerusinya, Benny Mamoto, mempersoalkan bagaimana pengawal di pintu masuktidak dapat mengesan pistol yang tersembunyi. Dia juga bertanya apakah ada wanita polis yang hadir sebelum serangan untuk mencari wanita itu sebelum dia masuk.

Anggota Dewan Perwakilan Rakyat, Herman Hery mengkritik Kepolisian Negara, Badan Nasional Penanggulangan Terorisme, dan Badan Intelijen Negara Indonesia. Dia meminta mereka bekerja lebih keras untuk menyiasat dan menangkap sesiapa sahaja yang terlibat dalam serangan itu. Dia juga menggesa agensi-agensi tersebut untuk meningkatkan kemampuan perisikan mereka untuk membolehkan pengesanan awal.

## Rujukan
Aia kawa

**Aia kawa** () atau **air kawo** (), **kopi daun** atau **kawa daun** adalah minuman dari daun kopi ("kawa") kering yang diseduh; ia diminum dalam kalangan masyarakat Minangkabau Sumatera Barat dan Kerinci, Jambi di pulau Sumatera, Indonesia. Minuman ini amat digemari saat cuaca dingin di sawah padi.

## Penyediaan
Daun kopi lokal pilihan awalnya dikeringkan dengan cara digoreng tanpa minyak *disangrai* selama 12 jam sehingga kering. Daun-daun kering yang ingin diminum ini dicampur dengan air dingin dahulu sebelum diseduh dengan air mendidih.

Minuman ini uniknya dihidangkan tidak dengan gelas ataupun mangkuk, melainkan dengan bekas khas diperbuat daripada tempurung kelapa yang dibelah dua bertatak buluh. Aia kawa bisa dinikmati dengan atau tanpa gula dengan iringan berbagai penganan kecil.

## Sejarah

Minuman air seduhan sudah lama dinikmati masyarakat daripada hasil tuaian ladang seiring dengan kebudayaan orang meminum teh. Penggunaan daun kopi sebagai bahan diseduh mula dengan perkenalan tanaman kopi ke Nusantara oleh Syarikat Hindia Timur Belanda (VOC): para penduduk jajahan Sumatra Barat dilarang menikmati biji kopi untuk diri sendiri meskipun dipaksa menanamnya demi kepentingan perdagangan, sebaliknya membenarkan dedaun kopi yang dipercayai masih mengandung kafeina. Kelaziman peminuman ini turut disebutkan dalam novel *[[Max Havelaar]]* karya Multatuli di mana watak Verbrugge mengatakan bahawa minuman "kopi daun" sudah biasa diminum orang-orang di Sumaetra.

## Rujukan
Shanis

**Ольга Шандрик / Olha Shandryk / Shanis** adalah penyanyi, pelakon, penari Ukraine. *"Never Enough"* konsert di Belgrade, Serbia. San Luis Obispo, California dan bersekolah di San Luis Obispo High School. Dia adalah bekas pemain dalam kumpulan, di samping rakannya, Drew Garrett, dalam single 2012 mereka yang disebut. kini tinggal di San Diego, California di mana dia bersekolah di San Diego State University dan belajar Perniagaan Antarabangsa.

## Studio tarian
adalah lagu yang dikeluarkan oleh para penari, Koreografi ini adalah Ukraine *"On the Floor [Radio Edit]"* Jennifer Lopez, Pitbull (rapper). Dalam Pusat Tarian dan Teater Suzanne Dellal, Neve Tzedek, Tel Aviv, Israel.
Ceria Popstar (musim 1)

***Ceria Popstar 1*** merupakan sebuah program realiti televisyen pencarian bakat nyanyian remaja berumur 10 tahun sehingga 15 tahun terbitan Astro bagi bertujuan mencari bakat-bakat muda serta pelapis dalam industri seni tanah air. Program ini buat julung kalinya disiarkan pada setiap hari Ahad, jam 11:30 pagi di saluran Astro Ceria.

## Coach & Popstar
(*Umur popstar dicatat sewaktu pertandingan.*)
{| class="wikitable nowrap" style="text-align:center; font-size:95%; width:99%;"
|-
! scope="col" style="width:7%;" | Empayar
! scope="col" style="width:7%;" | Penerbit Muzik
! scope="col" style="width:7%;" | Bintang Mania!
|-
**Coach [[Atilia Haron]]**

**Coach [[Cat Farish]]** 

**Coach [[Hazama]]**

**Coach [[Alyph|Alyph (SleeQ)]]** 

## Ringkasan konsert
### Konsert 1
**Tarikh disiarkan:** 5 Mei 2013  
**Tema:** Bebas 

**Tersingkir:** Tiada penyingkiran

### Konsert 2
**Tarikh disiarkan:** 12 Mei 2013  
**Tema:** Duet 
;Persembahan Pertama

;Persembahan Kedua 
 
**Tersingkir:** Tiada penyingkiran.

### Konsert 3
**Tarikh disiarkan:** 19 Mei 2013  
**Tema:** Lagenda P. Ramlee 
**Juri jemputan:** Musly Ramlee 

**Tersingkir:** Tasha

### Konsert 4
**Tarikh disiarkan:** 26 Mei 2013 
**Tema:** Ceria Rockstar  
**Juri jemputan:** Shae 

**Tersingkir:** Akmar

### Konsert 5
**Tarikh disiarkan:** 2 Jun 2013  
**Tema:** Kerohanian & Ketuhanan  

**Tersingkir:** Wafiy

### Konsert 6
**Tarikh disiarkan:** 9 Jun 2013  
**Tema:** Sahabat  
**Juri jemputan:** Radhi OAG & Azrul Raja Lawak 

**Tersingkir:** Razmil 

### Konsert 7
**Tarikh disiarkanan:** 16 Jun 2013  
**Tema:** Peluang Kedua  
;Persembahan Peluang Kedua 

;Persembahan Finalis 

**Diserap semula:** Wafiy & Razmil  
**Tersingkir:** Akmar & Tasha

### Konsert Separuh Akhir
**Tarikh disiarkan:** 23 Jun 2013   
**Tema:** Medley  

**Tersingkir:** Wafiy

### Konsert Kemuncak
**Tarikh siaran:** 30 Jun 2013  
**Tema:** Grand Finale
;Persembahan Pertama (Solo)

;Persembahan Kedua (Battle)

**Tempat Ke-5:** Flower Queen  
**Tempat Ke-4:** Razmil  
**Tempat Ke-3:** Vision Mate 
**Naib Juara:** Trisyia  
**Juara:** Hairul & Leen

## Kedudukan Popstar

*  Peserta yang menjadi juara pertandingan. 
*  Peserta yang menjadi naib juara pertandingan. 
*  Peserta yang menduduki tempat ketiga. 
*  Peserta yang menjadi finalis. 
*  Peserta yang terselamat daripada penyingkiran. 
*  Peserta yang tersingkir daripada pertandingan.

## Hadiah
**Juara:**
* Wang tunai RM20,000.00
* Trofi Ceria Popstar

**Naib Juara:**
* Wang tunai RM15,000.00
* Trofi Ceria Popstar

**Tempat Ketiga:**
* Wang tunai RM10,000.00
* Trofi Ceria Popstar

**Tempat Keempat:**
* Wang tunai RM5,000.00
* Trofi Ceria Popstar

**Tempat Kelima:**
* Wang tunai RM5,000.00
* Trofi Ceria Popstar

## Penglibatan
* **Pengacara:** Nabil Ahmad
* **Penaung:** Dato' Aznil Haji Nawawi
* **Juri tetap:** Mawi & Nurul Wahab
* **Coach:** Alyph, Atilia, Cat Farish & Hazama
* **Guru Vokal:** Mimie 
* **Guru Persembahan:** Alam Wakaka

## Rujukan
Ceria Popstar (musim 2)

***Ceria Popstar 2*** merupakan sebuah program realiti televisyen pencarian bakat nyanyian remaja berumur 10 tahun sehingga 15 tahun terbitan Astro bagi bertujuan mencari bakat-bakat muda serta pelapis dalam industri seni tanah air. Musim kedua kali ini mulai disiarkan setiap hari Jumaat, jam 9 malam di saluran Astro Ceria.

## Coach & Popstar
(*Umur popstar dicatat sewaktu pertandingan.*)
{| class="wikitable nowrap" style="text-align:center; font-size:95%; width:99%;"
|-
! scope="col" style="width:7%;" | Empayar
! scope="col" style="width:7%;" | Penerbit Muzik
! scope="col" style="width:7%;" | Bintang Mania!
|-
**Coach [[Hazama]]**

**Coach [[Alyah]]** 

**Coach [[Sleeq|SleeQ]]** 

**Coach [[W.A.R.I.S|Waris]]**

## Ringkasan konsert
### Konsert 1
**Tarikh disiarkan:** 9 Mei 2014  
**Tema:** Bebas  
**Juri jemputan:** DJ Fuzz

**Tersingkir:** Ainur & JoMeGo

### Konsert 2
**Tarikh disiarkan:** 16 Mei 2014  
**Tema:** Bebas  
**Juri jemputan:** Johan Raja Lawak

**Tersingkir:** Southern Boys

### Konsert 3
**Tarikh disiarkan:** 23 Mei 2014  
**Tema:** Kerohanian & Ketuhanan  
**Juri jemputan:** Hafiz Hamidun

**Tersingkir:** Zarul

### Konsert 4
**Tarikh disiarkan:** 30 Mei 2014  
**Tema:** Kilauan Ceria Popstar 
**Juri jemputan:** Dato' Ramli M.S.  
*Minggu ini kesemua popstar dikehendaki membuat persembahan duet bersama-sama alumni [[Kilauan Emas]]. *

**Tersingkir:** Kashika

### Konsert 5
**Tarikh disiarkan:** 6 Jun 2014  
**Tema:** Peluang Kedua & Duet bersama Coach  
**Juri jemputan:** Raja Azura
;Persembahan Peluang Kedua 

;Persembahan Duet bersama Coach

**Diserap semula:** JoMeGo 
**Tersingkir:** Ainur, Southern Boys, Zarul & Kashika

### Konsert Separuh Akhir
**Tarikh disiarkan:** 13 Jun 2014  
**Tema:** Hits Serantau  
**Juri jemputan:** Lisa Surihani & Firman Siagian

**Tersingkir:** Putri & Sheikh

### Konsert Kemuncak
**Tarikh disiarkan:** 20 Jun 2014  
**Tema:** Solo & Battle  
**Juri jemputan:** Aaron Aziz & Johan Raja Lawak
;Persembahan Pertama (Solo)

;Persembahan Kedua (Battle)

**Tempat Keempat:** Erissa 
**Tempat Ketiga:** JoMeGo 
**Naib Juara:** Iqbal 
**Juara:** Masya

## Kedudukan Popstar

## Hadiah
**Juara:**
* Wang tunai RM20,000.00 
* Trofi Ceria Popstar
* Jam tangan jenama Puma
* Pakej percutian 3 hari 2 malam diatas Cruise tajaan Malaysian Harmony dan Tour & Travel

**Naib Juara:**
* Wang tunai RM15,000.00 
* Trofi Ceria Popstar
* Jam tangan jenama Puma
* Pakej percutian 3 hari 2 malam di Holiday Villa tajaan Malaysia Harmony dan Tour & Travel

**Tempat Ketiga:**
* Wang tunai RM10,000.00
* Trofi Ceria Popstar

**Tempat Keempat:**
* Wang tunai RM5,000.00
* Trofi Ceria Popstar

## Penglibatan
* **Pengacara:** Nabil Ahmad
* **Penaung:** Dato' Aznil Haji Nawawi
* **Juri tetap:** Dato' AC Mizal & Zizan Razak
* **Coach:** Alyah, Hazama, SleeQ & Waris
* **Guru Vokal:** Mimie 
* **Guru Persembahan:** Alam Wakaka

## Rujukan
Bil Musa

**Bil Musa** (lahir **Nabilah Musa**; 4 Oktober 1993) ialah seorang penyanyi dan penulis lagu wanita Malaysia. Merupakan artis di bawah Yuna Room Records milik Yuna, beliau terkenal dengan mempersembahkan karya muziknya dalam bahasa Melayu dan Inggeris. Pada tahun 2017, beliau melancarkan album pertamanya, *[[Young Adults]]*.

## Kerjaya muzik
Bil Musa mula menunjukkan minat terhadap muzik seawal usia 7 tahun dan mengarang lagu sendiri pada usia 16 tahun, namun tidak pernah terfikir untuk menjadi penyanyi. Bakatnya dikesan oleh pengurus Yuna sewaktu menyanyi di sebuah majlis kenduri kahwin, kemudian menandatangani kontrak rakaman bersama syarikat rakaman milik Yuna, Yuna Room Records. Beliau melancarkan EP senamanya pada September 2015, yang mempertaruhkan lagu "The Beach" sebagai single utama. Pada 21 Disember 2017, Bil melancarkan album sulungnya, *[[Young Adults]]* yang mengandungi 8 lagu, antara lagu yang dikeluarkan sebagai single ialah "Sejarah" dan "Adakah Ini".

## Diskografi

### EP

### Album studio

### Single

## Rujukan

## Pautan luar
* Bil Musa di Discogs
18 Puasa di Kampong Pisang

***18 Puasa Di Kampong Pisang*** ialah filem komedi keagamaan Malaysia 2021 arahan dan skrip Mamat Khalid. Filem ini merupakan gabungan daripada dua karya Mamat, iaitu Kampong Pisang dan *[[16 Puasa|16]]* dan *[[17 Puasa]]*. Dibintangi oleh Bell Ngasri, Kazar Saisi, Aziz M. Osman, Namron, Jaafar Onn, Elizad Sharifuddin dan ramai lagi, ia mengisahkan tentang sekumpulan penduduk Kampong Pisang masih melakukan kemungkaran di bulan Ramadan. Filem ini ditayangkan pada 15 April 2021 hingga kejayaan komersial dan merupakan filem terakhir arahan Mamat sebelum kematiannya pada Oktober 2021 akibat serangan jantung. Filem ini kemudian disambung terus menerusi siri TV, *[[Kampong Pisang Bersiri-siri]]* yang mendapat sambutan hangat daripada penonton.

## Sinopsis
Mengisahkan tentang sekumpulan penduduk Kampong Pisang masih melakukan kemungkaran di bulan Ramadan. Ketika Barkoba menikmati makanan di siang hari dalam semak samun, tiba-tiba berlaku satu insiden. Dia telah didatangi si iblis dan membawa Barkoba kembali ke masa silam untuk mengimbau setiap tindak tanduk kesalahan yang dilakukan sepanjang hidupnya. Barkoba mengabaikan zakat, menganaiyai orang lain, mengajak melakukan kemungkaran serta menyebabkan kecederaan dan kematian Kiambang. Dapatkah Barkoba memperbetulkan kesalahannya yang lalu dan kembali ke dunia yang nyata dan berjayakah Barkoba menyelamatkan Kiambang.

## Menarik
Watak 'Tyson' lakonan Namron dan Jaafar Onn adalah watak yang sama dilakonkan oleh Khir Rahman dalam filem seram juga arahan Allahyarham Mamat Khalid, **[[Lebuhraya Ke Neraka|"Lebuhraya Ke Neraka"]]**. Judul **18 Puasa di Kampong Pisang** diberi nama kerana filem ini lebih tertumpu kepada dimensi siri "Kampong Pisang Bersiri-siri" disambung menggabungkan elemen dari francais 15,16 dan 17 Puasa. Seperti dalam trilogi Puasa sebelum ini Ngasrizal Ngasri melakonkan watak 'Nasri' tetapi dalam sekuel kali ini sebagai 'Barkoba'. Begitu juga dengan Aziz M. Osman yang memegang peran Ajis dalam trilogi Puasa tetapi dalam 18PDKP sebagai Pak Jabit.

## Pelakon
* Bell Ngasri sebagai Barkoba
* Kazar Saisi sebagai Pak Din 
* Aziz M. Osman sebagai Pak Jabit  
* Dewa Sapri sebagai Cik Purnama 
* Mat London sebagai Pak Karim 
* Elizad Sharifuddin sebagai Kiambang
* Namron sebagai Tyson  
* Jaafar Onn sebagai Tyson 2
* Joey Daud sebagai Daud M 
* M. Hitler Zami sebagai Manap Sengau
* Nizam Mokram sebagai MA Mok
* Rashid Othman sebagai Faguha Jabar 
* Ahmad Yasin sebagai Ahmad Yasin 
* Afea Deanna sebagai Yah Kuchei
* Man Raja Lawak sebagai Penjaga Neraka
* Ustaz Kazim Elias sebagai Dirinya Sendiri
* Abdul Rani Kulup Abdullah sebagai Rani Kulup

## Sambutan
Dalam masa 3 hari selepas ditayangkan, jualan filem secara terus di Astro First ini berjaya mencecah 1 juta ringgit. Kecemerlangan itu diteruskan lagi apabila setelah 18 hari ditayangkan, 18 Puasa telah mengutip 4 juta ringgit. 

## Rujukan

## Pautan luar
*
As-Salam as-Sultani

"***as-Salâm as-Solṭâni***" (, 'Salam kepada Baginda Sulṭan') ialah lagu kebangsaan Oman sejak tahun 1970. Pada asalnya, lagu ini ditujukan kepada bekas Sulṭan Oman, Qaboos bin Said Al Said. Lirik lagu ini ditulis oleh Rashid bin Aziz dengan gubahan oleh Rodney Bashford.

## Versi lama
Young Adults

***Young Adults*** ialah album studio pertama oleh penyanyi dan penulis lagu Malaysia, Bil Musa. Ia dikeluarkan pada 21 Disember 2017 oleh Yuna Room Records dan diedarkan oleh FMC Music.

## Senarai runut

## Sejarah keluaran

## Rujukan

## Pautan luar
* ''Young Adults'' di Discogs
Persatuan Bola Sepak Diraja Belanda

**Persatuan Bola Sepak Diraja Belanda** (Bahasa Belanda: *Koninklijke Nederlandse Voetbalbond*,  atau **KNVB** ) ialah badan induk bola sepak di Belanda. Ia menganjurkan liga bola sepak utama Belanda (Eredivisie dan Eerste Divisie), liga amatur, Piala KNVB, dan pasukan kebangsaan lelaki dan wanita Belanda.

Selama tiga musim pada 2010, KNVB dan rakan sejawatannya di Belgium mengendalikan liga wanita peringkat tertinggi bersama, Liga BeNe, sehingga kedua-dua negara membubarkan liga setelah musim 2014-15 dan menubuhkan semula liga peringkat teratas mereka sendiri. KNVB berpusat di pusat bandar Zeist. Dengan lebih daripada 1.2 juta ahli, KNVB merupakan persatuan sukan terbesar di Belanda.

## Sejarah
Pada 1889, Nederlandse Voetbal en Athletiek Bond ditubuhkan. Kerana perselisihan tertentu, beberapa kelab bola sepak mengakhiri hubungan mereka dengannya dan bersama-sama membentuk Koninklijke Nederlandse Voetbalbond (KNVB) yang kemudian dinamakan semula menjadi nama sekarang. Ia merupakan salah satu ahli pengasas FIFA pada 1904 dan salah satu persatuan bola sepak bukan Inggeris pertama di Eropah.. Kelab bola sepak Belanda yang pertama ditubuhkan pada 1879 di Haarlem. Kejohanan Liga Bola Sepak Belanda telah wujud selama satu dekad secara tidak rasmi ketika persatuan ini ditubuhkan. KNVB sangat tidak menyetujui profesionalisme bola sepak pada 1909. Ia mengatakan bahawa "ia akan memprotesnya dengan apa jua sekali pun." Pada 2012 KNVB melancarkan rancangan tindakan 11 mata, yang disebut sebagai 'Football for Everyone' (Bola Sepak untuk Semua) bagi mempromosikan pemain bola sepak gay pemain untuk melela. Ia mengeluarkan video berdurasi 30 saat bernama  'Gay? It doesn't matter' (Gay? Tiada masalah); disediakan oleh penyiar BNN. Video itu juga disiarkan semasa perlawanan kelayakan Piala Dunia pasukan bola sepak kebangsaan Belanda menentang Andorra yang diadakan pada bulan Oktober 2012.

Semasa Piala Dunia FIFA 2014, ia bekerjasama dengan Royal Philips untuk membuka enam klinik bola sepak di seluruh Brazil. Bert van Oostveen adalah Setiausaha Agung KNVB sekarang.

## Pengurusan

## Penajaan semasa
* Nike
* ING Group
* Heineken
* Coca-Cola
* PricewaterhouseCoopers
* Staatsloterij
* KPN
* Adecco

## Rujukan

## Pautan luar
*  
* KNVB.com – laman sesawang rasmi 
* OnsOranje.nl – laman sesawang pasukan bola sepak kebangsaan Belanda 
* Sejarah Pasukan Bola Sepak Kebangsaan Belanda di VoetbalStats.nl 
* Belanda di laman FIFA 
* Belanda di laman UEFA
Ceria Popstar (musim 3)

***Ceria Popstar 3*** merupakan sebuah program realiti televisyen pencarian bakat nyanyian remaja berumur 10 tahun sehingga 15 tahun terbitan Astro bagi bertujuan mencari bakat-bakat muda serta pelapis dalam industri seni tanah air. Musim ketiga program ini disiarkan setiap hari Jumaat, jam 9 malam di saluran Astro Ceria.

## Coach & Popstar
(*Umur popstar dicatat sewaktu pertandingan.*)
{| class="wikitable nowrap" style="text-align:center; font-size:95%; width:99%;"
|-
! scope="col" style="width:7%;" | Empayar
! scope="col" style="width:7%;" | Penerbit Muzik
! scope="col" style="width:7%;" | Bintang Mania!
|-
**Coach [[Stacy]]**

**Coach [[Ronnie Hussein]]**

**Coach [[Hazama]]**

## Ringkasan konsert
### Konsert 1
**Tarikh disiarkan:** 1 Mei 2015  
**Tema:** Hits Pilihanku 
**Juri jemputan:** Erra Fazira 

**Tersingkir:** Tiada penyingkiran.

### Konsert 2
**Tarikh siaran:** 8 Mei 2015  
**Tema:** 90an  
**Juri jemputan:** Fauziah Latiff & Yusry KRU

**Tersingkir:** Farhana

### Konsert 3
**Tarikh disiarkan:** 15 Mei 2015  
**Tema:** Ceria Rockstar  
**Juri jemputan:** Ella & Noh Salleh 

**Tersingkir:** Weena

### Konsert 4
**Tarikh disiarkan:** 22 Mei 2015  
**Tema:** Duet  
**Juri jemputan:** Ajai

**Tersingkir:** Ifwat

### Konsert 5
**Tarikh disiarkan:** 29 Mei 2015  
**Tema:** Hits Terkini  
**Juri jemputan:** Ning Baizura & Dayang Nurfaizah

**Tersingkir:** Shufaad

### Konsert Separuh Akhir
**Tarikh disiarkan:** 5 Jun 2015 
**Tema:** Solo & Duet  
**Juri jemputan:** Raja Azura
;Persembahan Solo 

;Persembahan Duet 

**Tersingkir:** Pasqa

### Konsert Kemuncak
**Tarikh disiarkan:** 12 Jun 2015 
**Tema:** Solo & Battle  
**Juri jemputan:** Ziana Zain
;Persembahan Solo

;Persembahan Battle

**Tempat Kelima:** Adinda 
**Tempat Keempat:** Vanessa 
**Tempat Ketiga:** Fikry 
**Naib Juara:** Zack  
**Juara:** Dayang

## Kedudukan Popstar

## Hadiah
**Juara:**
* Wang tunai RM20,000.00
* Trofi Ceria Popstar

**Naib Juara:**
* Wang tunai RM15,000.00
* Trofi Ceria Popstar

**Tempat Ketiga:**
* Wang tunai RM10,000.00
* Trofi Ceria Popstar

**Tempat Keempat:**
* Wang tunai RM5,000.00
* Trofi Ceria Popstar

**Tempat Kelima:**
* Trofi Ceria Popstar

## Penglibatan
* **Pengacara Konsert:** Nabil Ahmad
* **Pengacara Diari:** Aril Pilus
* **Penaung:** Dato' Aznil Haji Nawawi
* **Juri:** Dato' AC Mizal, Zizan Razak & Johan Raja Lawak
* **Coach:** Hazama, Ronnie Hussein & Stacy
* **Guru Vokal:** Mimie 
* **Guru Koreografer:** Alam Wakaka

## Rujukan
Ceria Popstar 3 (album)

**Ceria Popstar 3** adalah merupakan album mini (EP) yang menghimpunkan 7 buah lagu baru nyanyian kesemua finalis serta peserta peringkat suku akhir dan separuh akhir *[[Ceria Popstar (musim 3)|Ceria Popstar 3]]* yang diterbitkan pada 2015 dibawah label Warner Music dan Astro Entertainment.

## Senarai runut

## Rujukan